CELEX: 32011D0153
Language: et
Date: 2011-02-28 00:00:00
Title: 2011/153/EL: Nõukogu otsus, 28. veebruar 2011 , Euroopa Liidu seisukoha kohta, mis võetakse EMP Ühiskomitees seoses EMP lepingu XX lisa ( „Keskkond” ) muutmisega

10.3.2011   
            
            
               ET
            
            
               Euroopa Liidu Teataja
            
            
               L 63/17
            
         NÕUKOGU OTSUS,
   28. veebruar 2011,
   Euroopa Liidu seisukoha kohta, mis võetakse EMP Ühiskomitees seoses EMP lepingu XX lisa („Keskkond”) muutmisega
   (2011/153/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eelkõige selle artikli 192 lõiget 1 ja artikli 218 lõiget 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingu (edaspidi: „EMP leping”) XX lisa sisaldab keskkonda käsitlevaid erisätteid ja -korda.
            
         
               (2)
            
            
               EMP lepingusse tuleks inkorporeerida Euroopa Parlamendi ja nõukogu 19. novembri 2008. aasta direktiiv 2008/101/EÜ (millega muudetakse direktiivi 2003/87/EÜ, et lisada lennutegevus ühenduse kasvuhoonegaaside saastekvootidega kauplemise süsteemi) (2).
            
         
               (3)
            
            
               Seetõttu tuleks EMP lepingu XX lisa vastavalt muuta,
            
         ON VASTU VÕTNUD KÄESOLEVA OTSUSE:
   Ainus artikkel
   Euroopa Liidu poolt EMP Ühiskomitees võetav seisukoht EMP lepingu XX lisa kavandatava muutmise kohta on esitatud käesoleva otsuse lisas.
   
      Brüssel, 28. veebruar 2011
      
         
            Nõukogu nimel
         
         
            eesistuja
         
         FELLEGI T.
      
   
   
      (1)  EÜT L 305, 30.11.1994, lk 6.
   
      (2)  ELT L 8, 13.1.2009, lk 3.
   
      LISA
      
         Eelnõu
         EMP ÜHISKOMITEE OTSUS nr …/2011,
         …,
         millega muudetakse Euroopa Majanduspiirkonna lepingu XX lisa („Keskkond”)
         EMP ÜHISKOMITEE,
         võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, (edaspidi „EMP leping”) eriti selle artiklit 98,
         ning arvestades järgmist:
         
                     (1)
                  
                  
                     Lepingu XX lisa on muudetud EMP Ühiskomitee 26. oktoobri 2007. aasta otsusega nr 146/2007, (1) et inkorporeerida lepingusse muu hulgas Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem (2).
                  
               
                     (2)
                  
                  
                     EMP lepingusse tuleb inkorporeerida Euroopa Parlamendi ja nõukogu 19. novembri 2008. aasta direktiiv 2008/101/EÜ, millega muudetakse direktiivi 2003/87/EÜ, et lisada lennutegevus ühenduse kasvuhoonegaaside saastekvootidega kauplemise süsteemi (3).
                  
               
                     (3)
                  
                  
                     Direktiivi rakendamiseks võetavad otsused tehakse tihedas koostöös Euroopa Komisjoni, EFTA järelevalveameti ja EFTA riikide vahel.
                  
               
                     (4)
                  
                  
                     Lepinguosalised on teinud ühisavalduse, milles nad muu hulgas rõhutavad oma kohustust võtta kiiresti vastu ja jõustada EMP Ühiskomitee otsused, mis on vajalikud vastuvõetavate rakendusotsuste kohaldamise laiendamiseks EFTA riikidele, ja eriti need, mis on võetud direktiivi 2003/87/EÜ (direktiiviga 2008/101/EÜ muudetud kujul) artikli 3e lõike 3 ning artikli 3f lõike 5 alusel,
                  
               ON VASTU VÕTNUD KÄESOLEVA OTSUSE:
         Artikkel 1
         EMP lepingu XX lisa punkti 21al muudetakse järgmiselt.
         
                     1.
                  
                  
                     Lisatakse järgmine taane:
                     
                                 „—
                              
                              
                                 
                                    32008 L 0101: Euroopa Parlamendi ja nõukogu 19. novembri 2008. aasta direktiiv 2008/101/EÜ (ELT L 8, 13.1.2009, lk 3)”.
                              
                           
               
                     2.
                  
                  
                     Kohanduse b järele lisatakse järgmised kohandused:
                     
                                 „ba)
                              
                              
                                 Direktiivi inkorporeerimise ajal puudub Liechtensteini territooriumil direktiivis määratletud lennutegevus. Liechtenstein hakkab direktiivi nõudeid täitma siis, kui ta peaks asjaomast lennutegevust oma territooriumil alustama.
                              
                           
                                 bb)
                              
                              
                                 Artikli 3c lõikele 4 lisatakse järgmine lõik:
                                 „Kooskõlas lepingus sätestatud menetlustega ja võttes arvesse arvnäitajaid, mille EFTA järelevalveamet on esitanud koostöös Eurocontroliga, teeb EMP Ühiskomitee otsuse kogu EMPd hõlmavate varasemate lennunduse heitkoguste kohta, liites komisjoni otsusele EFTA territooriumide vahelisi lendusid ja EFTA riikide ja kolmandate riikide vahelisi lendusid käsitlevad asjaomased arvnäitajad siis, kui kõnealune otsus inkorporeeritakse EMP lepingusse.”
                              
                           
                                 bc)
                              
                              
                                 Artikli 3d lõike 4 teine lõik jäetakse välja.
                              
                           
                                 bd)
                              
                              
                                 Artikli 3e lõikele 2 ja artikli 3f lõikele 4 lisatakse järgmine lõik:
                                 „Samaks kuupäevaks esitavad EFTA riigid saadud taotlused EFTA järelevalveametile, kes edastab need viivitamata komisjonile.”
                              
                           
                                 be)
                              
                              
                                 Artikli 3e lõikele 3 lisatakse järgmised lõigud:
                                 „Kooskõlas lepingus sätestatud menetlustega ja võttes arvesse arvnäitajaid, mille EFTA järelevalveamet on esitanud koostöös Eurocontroliga, teeb EMP Ühiskomitee otsuse kogu EMP saastekvootide üldkoguse, enampakkumisel müüdavate, erireservi arvatavate ja tasuta eraldatavate EMP saastekvootide kohta, liites komisjoni otsusele EFTA territooriumide vahelisi lendusid ja EFTA riikide ja kolmandate riikide vahelisi lendusid käsitlevad asjaomased arvnäitajad siis, kui kõnealune otsus inkorporeeritakse EMP lepingusse.
                                 Komisjon langetab otsuse kogu EMPd hõlmava võrdlusaluse kohta. Kogu otsustamismenetluse jooksul teeb komisjon tihedat koostööd EFTA järelevalveametiga. Artikli 3e lõike 4 kohane arvutamine ja avalikustamine EFTA riikide poolt toimub pärast EMP Ühiskomitee otsust, millega inkorporeeritakse komisjoni otsus EMP lepingusse”.
                              
                           
                                 bf)
                              
                              
                                 Artikli 3f lõikele 5 lisatakse järgmine lõik:
                                 „Komisjon langetab otsuse kogu EMPd hõlmava võrdlusaluse kohta. Kogu otsustamismenetluse jooksul teeb komisjon tihedat koostööd EFTA järelevalveametiga. Artikli 3f lõike 7 kohane arvutamine ja avalikustamine EFTA riikide poolt toimub pärast EMP Ühiskomitee otsust, millega inkorporeeritakse komisjoni otsus EMP lepingusse”.”
                              
                           
               
                     3.
                  
                  
                     Kohanduse i järele lisatakse järgmised kohandused:
                     
                                 „ia)
                              
                              
                                 Artikli 16 lõike 12 järele lisatakse järgmine lõige:
                                 „13.   EFTA riigid esitavad artikli 16 lõigete 5 ja 10 kohased taotlused EFTA järelevalveametile, kes edastab need viivitamata komisjonile.”
                              
                           
                                 ib)
                              
                              
                                 Artikli 18a lõikele 1 lisatakse järgmine lõik:
                                 „Õhusõidukite käitajate ümberjaotamine EFTA riikidele peaks toimuma 2011. aastal pärast seda, kui käitaja on täitnud oma 2010. aasta kohustused. Punktis b osutatud kriteeriumide alusel liikmesriigile esialgu määratud õhusõiduki käitajate ümberjaotamiseks võib esmane haldav liikmesriik kokku leppida mõne muu ajavahemiku, kui õhusõiduki käitaja esitab kuue kuu jooksul sõnaselge taotluse pärast seda, kui komisjon on vastu võtnud artikli 18a lõike 3 punktis b ette nähtud kogu EMPd hõlmava nimekirja õhusõiduki käitajatest. Seoses 2021. aastal algava kauplemisperioodiga peab ümberjaotamine seega toimuma hiljemalt 2020. aastal.”
                              
                           
                                 ic)
                              
                              
                                 Artikli 18a lõike 3 punktis b lisatakse sõnade „õhusõiduki käitajad” järele sõnad „kogu EMPs.”
                              
                           
                                 id)
                              
                              
                                 Artiklile18b lisatakse järgmine lõik:
                                 „Direktiivis ette nähtud kohustuste täitmiseks võivad EFTA riigid ja EFTA järelevalveamet paluda Eurocontroli või muu asjaomase organisatsiooni abi ja võivad sõlmida sel eesmärgil nende organisatsioonidega asjakohaseid lepinguid”. ”
                              
                           
               Artikkel 2
         Direktiivi 2008/101/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         Artikkel 3
         Käesolev otsus jõustub EMP Ühiskomitee viimasele teavitamisele järgneval päeval vastavalt EMP lepingu artikli 103 lõikele 1 (4).
         Artikkel 4
         Käesolev otsus avaldatakse Euroopa Liidu Teataja EMP osas ja selle EMP kaasandes.
         
            …, …
            
               
                  EMP Ühiskomitee nimel
               
               
                  eesistuja
               
            
            
               
                  EMP Ühiskomitee
               
               
                  sekretärid
               
            
         
      
      
         Lepinguosaliste ühisavaldus otsuse nr …/2011 juurde, millega inkorporeeritakse EMP lepingusse direktiiv 2008/101/EÜ
         
            „Direktiiviga 2008/101/EÜ nähakse ette, et lennunduse saastekvootide enampakkumisest saadavat tulu tuleks kasutada kliimamuutustega võitlemiseks. Selle sätte kohaldamine EFTA riikides ei piira EMP lepingu reguleerimisala.
            Mis puutub direktiivi 2003/87/EÜ (muudetud direktiiviga 2008/101/EÜ) artiklite 3e lõike 3 ja 3f lõike 5 kohastesse võrdlusaluseid käsitlevatesse otsustesse, teevad lepinguosalised jõupingutusi selle nimel, et tagada EMP Ühiskomitee mis tahes otsuste kiire vastuvõtmine ja jõustumine, millega inkorporeeritakse Euroopa Komisjoni kõik asjaomased otsused. Ühtsuse tagamiseks EMP ja heitkogustega kauplemise süsteemi vahel peab lepinguosaliste ühine ja paralleelne protsess viima Euroopa Komisjoni otsusteni, mis inkorporeeritakse EMP lepingusse, kasutades vajaduse korral kirjalikku menetlust.
            Kõigile asjaomastele õhusõidukite käitajatele läbipaistva heitkogustega kauplemise süsteemi loomiseks EMPs näeb Euroopa Komisjon ette direktiivi 2008/101/EÜ rakendusotsustes erisätted, milles viidatakse otsuste kohaldamisala laiendamisele EMP EFTA riikide suhtes EMP Ühiskomitee otsuste alusel.”
         
      
      
         (1)  ELT L 100, 10.4.2008, lk 92.
      
         (2)  ELT L 275, 25.10.2003, lk 32.
      
         (3)  ELT L 8, 13.1.2009, lk 3.
      
         (4)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]